**NOLIKUMS**

**Velobrauciens – „Izbrauc Rēzekni”**

**1. Mērķis un uzdevumi**

* Veicināt aktīvu brīvā laika pavadīšanu;
* Popularizēt velosipēdu kā videi un cilvēkam draudzīgu transportlīdzekli;
* Popularizēt riteņbraukšanu Rēzeknes iedzīvotāju vidū.

**2. Starta vieta un laiks** 

* Velobrauciens var sākties no jebkuras vēlamas vietas sākot no 01.05.2021 līdz 04.05.2021.

**3. Dalībnieki**

Velobraucienā var piedalīties gan Rēzeknes pilsētas, gan citu pašvaldību iedzīvotāji.

Kolektīva braukšana atļauta tikai divu mājsaimniecību ietvaros un ne vairāk par 10 cilvēkiem.

Bērniem, kas jaunāki par 12 gadiem, braucot ar velosipēdu, galvā jābūt aizsprādzētai aizsargķiverei. (Ministru kabineta noteikumi Nr.279 no 2015. gada 2. jūnija (prot. Nr. 27 35.§) “Ceļu satiksmes noteikumi”, 201. punkts.).

**4. Velobrauciena norise un reģistrācija**

1. Jebkurš dalībnieks var izvēlēties jau sagatavotos maršrutus no albuma, kuri ievietoti Rēzeknes pilsētas mājaslapā notikumu sadaļā, kā arī Sporta pārvaldes facebook lapā - Velobrauciens “Izbrauc Rēzekni” pasākumu sadaļā.
2. Velobrauciena laikā maršrutu jāreģistrē ar mobilās vai citas iekārtas aplikāciju, piemēram, Strava, Bike tracker u.c.
3. Ja braucienu nav iespējams reģistrēt ar mobilās aplikācijas vai citas ierīces palīdzību, tad dalībniekam jāuzņem vismaz 4 bildes no dažādām maršruta lokācijas vietām, norādot maršruta nosaukumu.
4. Dalībnieks var izveidot arī savu maršrutu, aktivitātes laikā ar mobilās aplikācijas palīdzību, izbraucot pilsētas kartē pa burtiem vārdu – “Rēzekne”.
5. Lai reģistrētu savu velobraucienu, pēc brauciena jāaizpilda atskaites veidlapa

(https://docs.google.com/forms/d/e/1FAIpQLSf-ZcE8fImSGs2EkTIt9oAABs-iOIaeFb4pfwAYZ4QI9CfF6Q/viewform?vc=0&c=0&w=1&flr=0) vai aizpildot pielikumu (pielikums Nr.1) un nosūtot to uz e-pastu: [rezekne.sportaparvalde@gmail.com](mailto:rezekne.sportaparvalde@gmail.com).

1. Atskaiti par velobraucienu jāaizpilda līdz 07.05.2021.

**5. Apbalvošana**

Aktīvākie velobrauciena dalībnieki tiks apbalvoti ar piemiņas medaļām.

Piemiņas medaļas tiks izsniegtas individuāli, iepriekš sazinoties ar velobrauciena dalībniekiem.

**6. Dalībnieku ievērībai!**

Visi velobrauciena dalībnieki ir pilsoniski un juridiski atbildīgi par visiem nelaimes gadījumiem un materiāliem zaudējumiem, kas radušies piedaloties minētajā sporta aktivitātē. Visiem dalībniekiem obligāti jāievēro Ceļu satiksmes noteikumi!

**7.  Organizatori**

  Velobraucienu organizē Rēzeknes pilsētas domes Sporta pārvalde sadarbībā ar ARPC “Zeimuļs” un pašvaldības aģentūru “Rēzeknes Kultūras un Tūrisma centrs”. Galvenais koordinators: Edgars Unzuls tel. 28362698.

**8. Cits**

* Dalībnieki neiebilst, ka personas dati, pasākuma laikā uzņemtās fotogrāfijas un videomateriāli var tikt izmantoti publiskajos materiālos.
* Uzņemtās fotogrāfijas pasākuma organizatori drīkst izmantot reklāmas u. tml. uzskates materiālos bez saskaņošanas ar tajās redzamajiem cilvēkiem.
* Pasākuma laikā katrs apmeklētājs drīkst veikt fotografēšanu/filmēšanu personiskām vajadzībām. Ja Jūs vēlaties publiskot šo informāciju, lūdzu, pārliecinieties, ka pārējās publicējamā bildē/video redzamās personas ir piekritušas savu personas datu apstrādei.
* Pasākuma aktivitāšu organizators neuzņemas atbildību par dalībnieku traumām vai nelaimes gadījumiem aktivitāšu laikā. Pasākuma laikā vecāki atbild par savu bērnu drošību, uzvedību un veselības stāvokli.
* Piedaloties aktivitātē, katrs dalībnieks ir atbildīgs par epidemioloģisko drošības noteikumu ievērošanu, sakarā ar koronovīrusa Covid-19 infekcijas izplatību valstī.